Olga Dudygina

Olga A. Dudygina (født 24. april 1981 i Akhtubinsk, Astrakhan region i Russland)  er en norsk maler av russisk opprinnelse. Hun er utdannet ved Kotovs kunstskole. Hun har en MA i kunsthistorie og visuelle studier, har en BA i kulturarv og konserveringsstudier fra Universitetet i Oslo og diplom fra Sankt-Petersburgs Statlige Universitet i Økonomi og Finans. 

Hun maler i hovedsak i olje på lerret og to temaer er viktige for henne: Hun tar ofte for seg kroppsdetaljer slik hun ser dem, eller organiske former fra naturen, gjerne malt på store flater.  Flere av verkene er preget av stor detaljrikdom. Hun er en uavhengig kunstkurator, kunstrådgiver og kunstformidler med fokus på politisk og sosialt engasjert kunst. 

I 2015 ble hun plukket ut i konkurransen «18th annual International Open». Juryen hadde 734 bidrag å velge blant, og Dudygina var én av 35 kunstnere som ble valgt ut. Premien var å være med i utstillingen i Chicago fra midten av mars til slutten av april samme år. Fotografi av maleriet «Woman with a turban» finnes på Woman Made Gallerys nettsted. 

I 2023 grunnla hun et kuratorinitiativ «Art as adversary : curatorial initiative». (Norsk: Kunst som middel). Målet var å tilby en plattform for politisk bevisst kunst. «Art as adversary»s fokus er på kunst som aktivt tar opp sosiale og politiske spørsmål, men de mottar også kunst som utforsker personlige fortellinger. De ser det som sitt oppdrag å forsterke stemmene til internasjonale kunstnere som konfronterer sosiale urettferdigheter, utfordrer politiske regimer og stiller spørsmål ved rådende ideologier. Slike kunstnere blir ofte sensurert i hjemlandet og forblir «skjult» i fysiske gallerirom, og finner anerkjennelse først og fremst blant spesialiserte kretser eller gjennom kunstnernes egne sosiale mediekanaler.

 Referanser 

 Eksterne lenker 
 Olga A. Dudyginas hjemmeside

Dudygina, Olga A.
Kategori:Personer fra Akhtubinsk rajon
Kategori:Kvinnelige malere